《筑普济堂成述怀七首 其七》
清代·过鸣冈

子云为仁方，能事近取譬。由近推至远，于人庶有济。

杜陵怀广厦，筑基方寸地。下有将伯呼，上有皇风被。

四者咸来归，讵非宣圣意。吁嗟兮斯堂，临汝者上帝。

作者简介：过鸣冈(1716-1780)，字石天,又字镇岳,号正谔。清无锡人。家故有赀,喜宾客。初游京师,以文谒当权,被人讽笑，乃怒掉头还山，终身不复谒显者。有《洗心草》。